|  |  |
| --- | --- |
| **EGS |** ¿Āman kwali t'tēchtapowīs īn oksé: witōn, tein tikihtowa komāpan sē kichihchīwa?**JVC |** Ā, yōn nō, nō nejó:n, sē kita kāmpa takwahtokeh īn ..., kēmeh tī..., mah tīltsapot tikihtōkān. Tīltsapot, tīltsapot, yōn kikwah n' chiktehmeh. Wān sē kitēmowa witōnkowit tein sē kitālis kēmeh īn nimitsilia, kēmeh īn, kēmeh tālpan sē kitālia witōnkowit nō *igual* mah, mah tsīntomāwak wān kwāpitsāwak para kwali momelāwtikīsa.  | **EGS |** **JVC |**  |
|  Sē kilpia, nēn, nēn, itech sē kowit, n' *mismo* i..., imākowyo nēn takwalōt, kāmpa onkak tsapot tikihtōkān. Ompa sē kilpia witōn, ohkān sē kilpia para āmo, para āmo nē mo..., kāxānis. Ohkān mah ilpito kāmpa pero mah tilīntok. Wān kēmah sē, sē kil..., sē kilpia sepa nō nēn..., nēn kow..., kowit tein sē, sē kichihkolowa kāmpa sē kitēmpilōs nēn mīnkat. Wān nikān nō sē kitālia nō. Wān sē kiteki, nēn, kowtsīn kēmeh sē kitaskia kwali, kwali ki..., kipalēwīs para kipatāwas nēn..., nēn tamalīn. Wān kēmah sē kitēmpilowa itech..., itech n' kwowtsīn tein yōn chihkoltik nimitsilia, yōn yewaltik sē kichihkolowa. Wān nikān sē kitēmpilowa mīnkat itech wān sē kitēmpilowa ihkó:n, wān mah yōn tilīnto, wān, wān *cuan*... nihnikān neh nik..., nikilpilia, nēn, īn tein īxtapaletok n' kwowtsīn, neh nikilpilia ika sē tamalīntsīn *para cuando* tawetsi āmo pawetsi *hasta* tālpan. Ompa sah pilkatikīsa n' kowtsīn para āmo nimowihtīs sepa n'tēmōti nē tālpan ok wān nik..., nikpoloh ya, āmo. |  |
|  Nikilpia para *cuando* tawetsi, taksaki n' chiktehtsīn nikān. Nikān etok n' tīltsapot niktālia wān niktālia xiwit, nikān..., nikān niktālia para āmo panōs nikahkwí:n wān wītsaya n' .... Yōn mokwih wehweichiktehmeh, pāpāmeh *o* tēnākālmeh *o* kowchitomeh, tein *más* wehwei chiktehmeh nemih. Kēmeh ahko n' takwah āmo..., seki n' chiktehmeh āmo temowah tālpan pos sē kichīwa ahko. Wān ihkón sē k..., sē kitālia nimitsilia takwālōt ompa ya wān sē kitsakwa n' ika xiwit nikān para āmo .... Nikān kinālkwās, tik..., moketsakīw nikān kāmpa..., nikān paniá:n, moketsa itech n' kowtsīn, para takwāti wān tawetsi a wān kilpia ya m' bosāl yōn. Mopilowa, ompa etok a n' chikteh.  |  |
|  Yehwa yōn semi ihsiwka sē kichīwa, soh mah sē kimati kēní:w sē kihilpīs para sē ki.... Yōn āmo *tanto* ti..., tiktohtōkati n' kowtsitsīn, yōn tikihilpīs sah ika, ika kwomekat, to..., to..., tein ya tikahsik. Wān nejó:n, yehwa yōn sē kichihchīwa yōn, yehwa ika sē kintakechilia. Yōn kiliah ko..., kowmāp..., kowmāpa..., komāpawitōn. De komāpan sē kichīwa. Kēmah wān mokwih miak taman chiktehtsitsīn, tein, tein wehweīn, āmo tein tsikitsitsīn, tein yōn kēmeh papāmeh, kēmeh yōn tēnākālmeh, mo..., komohkó:n yōn chachalacas nō yōn kowtah n' onkakeh, tepētah, nō mokwih ika yōn, itech āmatet sē tehko ahko wān nō nikchīwaya iwki, nō nikinkītskiāya neh, āmo wel nikintatopōnilia, *mejor* nikchīwa ika yōn witōn. Kēmah, yehwa yōn sē kichīwa kwali. |  |
| **EGS |** Te..., te..., tīltsapot wān āmakowit, oksé: kowit tein nō kwali sē kitālilia. **JVC |** Tīltsapot, ok..., ti..., ti.... | **EGS |** **JVC |**  |
|  Pos komohkó:n, yōn, yōn tetsapot *más* kachi kwali sē..., sē ki..., sē kitālilia *porque más* māyeh, nēn, na..., nēn, tīltsapot. Kachi māyeh yōn wān kwali sē mopalēwia para sē tachihchīwas kwaltsīn. Kēmah, tīltsapot, yehwa sah n' kikwah nēn, nēn, chiktehmeh *sólo* tīltsapot. Kēmah wān yōn chīchiwalāyōt kikwah nēn chiktehmeh n' ahko pero āmo wel sē kiēktālia *porque* yēkmāwihwitātstik komoke wān tīltsapot kwaltsīn momahmaxalowa, momāytia kwaltsīn, kwali sē kitachihchīwia n' ahko. Yehwa yōn. Kēmah. |  |
| **EGS |** ¿Yehwa sah eski pos nochi de īn kowmāpawitōn? **JVC |** Yehwa sah, yehwa sah yōn.**EGS |** 'Tēchili motōkāy.**JVC |** Yehwa sah. NiErnesto Vázquez, José Ernesto Vázquez. | **EGS |**  **JVC |** **EGS |** **JVC |**  |